text: Oficina del Foc Bacterià - Ruralcat
  Oficina del Foc Bacterià/
  El foc bacterià de les rosàcies, causat pel bacteri Erwinia amylovora, afecta espècies de gran valor comercial, com la perera, la pomera, el nesprer, el codonyer i diverses plantes ornamentals i silvestres. Els efectes del foc bacterià poden arribar a ser devastadors, ocasionat greus pèrdues. La gran importància econòmica d'aquests conreus en les zones fructícoles de Catalunya exigeix que la lluita contra aquesta malaltia sigui contundent i es dugui a terme amb la col•laboració de tot el sector.
  Descripció i distribució actual de la malaltia
  El foc bacterià (Erwinia amylovora) és un organisme nociu que ataca la perera, la pomera, el codonyer i el nesprer, així com plantes ornamentals i silvestres de la família de les rosàcies: Amelanchier, Chaenomeles, Cotoneaster, Crataegus, Cydonia, Eryobotrya, Malus, Mespilus, Photinia davidiana, Pyracantha, Pyrus i Sorbus.
  Hi ha una molt diferent sensibilitat a la malaltia segons les espècies i les varietats.
  Els danys poder ser molt greus, especialment en perera, ja que produeix la mort de l'arbre atacat en un curt període de temps.
  El bacteri fou descrit per primer cop l'any 1780 a Amèrica del Nord.
  És la primera malaltia vegetal que es va demostrar que era causada per un bacteri i el primer bacteri fitopatogen que es va demostrar que era transmissible per insectes.
  La seva dispersió és molt fàcil, la penetració a la planta es dóna a través d'obertures (naturals o artificials) i la dispersió un cop dins la planta és també molt ràpida. Per tot això, el bacteri té una elevada capacitat de generar resistències.
  Cicle del foc bacterià
  Propagació de la malaltia
  Distribució de la malaltia
  Campanya de prospecció del foc bacterià
  El Servei de Sanitat Vegetal del DAAM té entre les seves funcions el dirigir les campanyes oficials de lluita fitopatològica que han d'atendre la normativa establerta per al patogen en qüestió. En aquest sentit, aquest servei cada any organitza i desenvolupa en el territori català campanyes de prospecció, detecció i eradicació d'organismes nocius de quarantena. Aquesta prospecció consisteix en:
  Prospecció de tots els punts de control de la xarxa permanent de vigilància, que és una xarxa fixa de punts on hi ha presents diferents tipus de plantes susceptibles al foc bacterià i que estan situats a les vores de vies de comunicació.
  Prospecció intensiva de plantacions fruiteres de tot Catalunya, posant especial èmfasi en les zones amb més risc.
  En les zones que mantenen l'estatus de zona protegida per al foc bacterià, prospecció de totes les parcel•les d'espècies susceptibles incloses en les zones de seguretat dels focus detectats almenys dos cops durant la campanya (primavera i tardor).
  Prospecció de les parcel•les destinades a la producció de planta de viver de qualsevol de les espècies susceptibles.
  Parcel·les en les zones de seguretat dels focus
  En zona protegida, segons el que estableix la normativa, en cas de detecció d'un focus de foc bacterià el DAAM establirà una zona de seguretat al voltant del focus detectat, que cobrirà una extensió mínima d'un cercle d'1 km de radi i on s'efectuarà un seguiment intensiu.
  Si durant dos anys, en les prospeccions oficials de les finques de la zona de seguretat no s'han observat nous símptomes de foc bacterià, es considerarà eradicat el focus.
  Moviment de material vegetal susceptible al foc bacterià
  Condicions per al trasllat de material susceptible al foc bacterià entre Zones no Protegides
  En les zones no protegides es podrà vendre planta a d'altres zones no protegides, sempre amb Passaport Fitosanitari CE.
  Es podrà comprar planta tant de zona protegida com de zona no protegida
  Condicions per al trasllat de material susceptible al foc bacterià de zones no protegides a zones protegides
  Les persones que vulguin introduir material susceptible al foc bacterià en una zona protegida per aquesta malaltia, només poden adquirir material vegetal susceptible de:
  Un viver situat en una zona protegida, o
  Un viver inclòs en una zona tampó autoritzada situada en una zona no protegida.
  Relació de planters ubicats en zones tampó per a foc bacterià
  Llista de planters a zones tampó per a Foc bacterià (Erwinia amylovora) a les comunitats autònomes que, en part o en la seva totalitat, van sol·licitar ser excloses de reconeixement de Zona Protegida [PDF, 10,15 KB ]
  Font: Ministeri d'Agricultura. Actualizat el: novembre de 2015
  Vivers autoritzats a les zones tampó de Catalunya [PDF, 125,25 KB ]
  El material haurà d'anar sempre acompanyat d'un Passaport Fitosanitari CE – ZP:B2.
  Condicions per al trasllat de material sensible al foc bacterià entre Zones Protegides
  En les zones protegides es podrà moure material vegetal susceptible procedent d'altres zones protegides, sempre amb Passaport Fitosanitari CE – ZP:B2.
  Moviment d'arnes d'abelles
  El moviment de les arnes d'abelles a Catalunya està regulat a tres nivells:
  Directiva 2000/29/CE del Consell, de 8 de març de 2000, relativa a les mesures de de protecció contra la introducció i difusió en el territori nacional i de la Comunitat d'organismes nocius per als vegetals o productes vegetals, i contra la seva propagació a l'interior de la Comunitat (transposada a la normativa espanyola pel Reial Decret 58/2005).
  Reial Decret 1201/1999, de 9 de juliol, pel que s'estableix el programa nacional d'eradicació i control del foc bacterià de les rosàcies.
  Reial decret 58/2005, de 21 de gener, pel que s'adopten mesures de protecció contra la introducció i difusió en el territori nacional i de la Comunitat europea d'organismes nocius per als vegetals o productes vegetals.
  En conjunt s'estableixen dos tipus de requisits, en funció de si la zona on es troben les arnes d'abelles tingui reconegut o no l'estatus comunitari de zona protegida per al foc bacterià de les rosàcies. Pel que fa a Catalunya, la situació respecte al moviment de les arnes d'abelles seria la següent:
  Moviment d'arnes d'abelles dins de la zona protegida (tot Catalunya excepte les comarques del Segrià, la Noguera, el Pla d'Urgell, les Garrigues i l'Urgell)
  Les arnes es podran introduir en una zona protegida, si provenen de tercers països reconeguts com a exemptes de la plaga, de determinats cantons suïssos lliures de la plaga, o d'altres zones protegides.
  En el cas que es declari un focus de foc bacterià en una zona protegida, les arnes d'abelles únicament es podran traslladar fora de la zona de seguretat, en el període comprès entre el mes d'octubre de l'any en que es detecti el focus i l'inici de la següent floració, i tant el moviment com la introducció d'arnes d'abelles a la zona indicada quedarà condicionada a l'autorització expressa del/de la director/a general competent en matèria de sanitat vegetal.
  Moviment d'arnes d'abelles fora de la zona protegida (Comarques del Segrià, la Noguera, el Pla d'Urgell, les Garrigues i l'Urgell)
  La normativa sobre foc bacterià no especifica cap requisit per al moviment d'arnes en la zona no protegida. No obstant cal tenir en compte que no es poden traslladar arnes d'abelles des d'aquestes comarques cap a la zona protegida, llevat autorització expressa del/ del/de la director/a general competent en matèria de sanitat vegetal.
  Vigilar les plantacions, especialment de perera, per a detectar símptomes de foc bacterià.
  Comunicar immediatament al Servei de Sanitat Vegetal si s'observa qualsevol símptoma sospitós
  Arrencar i destruir les plantacions abandonades de les espècies susceptibles.
  No plantar plantes ornamentals susceptibles en espais públics ni carreteres.
  Mesures en Zona Protegida (ZP)
  Mesures en Zona No Protegida
  Accedir a la legislació.
  El Foc bacterià. Mesures en zones no protegides. Març 2015 [PDF, 363,06 KB ]
  El Foc bacterià. Símptomes visuals. Desembre 2013 [PDF, 787,75 KB ]
  El Foc bacterià: Actuacions en espais verds. Desembre 2013 [PDF, 345,52 KB ]
  Díptic Foc bacterià - 2013 [PDF, 3,37 MB ]
  Foc bacterià (Erwinia amylovora) [PDF, 7,38 MB ]
  El foc bacterià és una malaltia causada pel bacteri Erwinia amylovora (Burril) Winslow et al., considerada com a organisme nociu de quarantena a la Unió Europea. Afecta la perera, la pomera, el codonyer i el nesprer, així com plantes ornamentals i silvestres de la família de les rosàcies: Amelanchier, Chaenomeles, Cotoneaster, Crataegus, Cydonia, Eryobotrya, Malus, Mespilus, Photinia davidiana, Pyracantha, Pyrus i Sorbus.
  Què he de fer si veig un símptoma sospitós de ser produït pel foc bacterià?
  Comunicar immediatament al Servei de Sanitat Vegetal.
  Quines mesures puc prendre si tinc foc bacterià en una parcel·la?
  Quina és la normativa que regula les actuacions a fer envers el foc bacterià?
  En quins països està present el foc bacterià?
  Com es propaga el foc bacterià?
  Quins són els símptomes del foc bacterià?
  A quines espècies afecta el foc bacterià?
  El foc bacterià ataca la perera, la pomera, el codonyer i els nesprers, així com plantes ornamentals i silvestres de la família de les rosàcies: Amelanchier, Chaenomeles, Cotoneaster, Crataegus, Cydonia, Eryobotrya, Malus, Mespilus, Photinia davidiana, Pyracantha, Pyrus i Sorbus.
  del Foc Bacterià
  Agricultura ha erradicat els focus de dues plagues perilloses dels vegetals a la demarcació de Girona.
  RESOLUCIÓ ARP/3492/2019, de 13 de desembre, per la qual es declara erradicat el focus de cargol poma detectat l'any 2015 als municipis de Palau-sator i Fontanilles, a la comarca del Baix Empordà, a la demarcació de Girona.
  RESOLUCIÓ ARP/3494/2019, de 12 de desembre, per la qual es convoquen els ajuts al sector agrícola en matèria de sanitat vegetal corresponents a 2020 (ref. BDNS 486556).
  RESOLUCIÓ ARP/3346/2019, de 3 de desembre, per la qual es declaren erradicats els focus de foc bacterià detectats l'any 2017 al municipi de Bordils, a la comarca del Gironès, i al municipi de Santa Coloma de Farners, a la comarca de la Selva.
  ORDRE ARP/172/2019, de 10 de setembre, per la qual es declara l'existència de la mala herba Amaranthus palmeri i es qualifica d'utilitat pública la lluita contra aquesta.
  Protocol de prevenció de Xylella fastidiosa a Catalunya (06/02/2019).
  Results of the application of the Fruit.Net Technical Guide for citrus fruits production in Catalonia (Spain).
  La plaga de la papallona de boix s'estén fins a afectar un total de 20 comarques catalanes l'any 2020
  La plaga d'aquesta espècie invasora avança en direcció oest i, predominantment sud-oest, des del focus inicial detectat a la Garrotxa l'any 2014. El nivell d'afectació sever ha passat del 16,72% dels punts mostrejats al 2019 al 32,61% al 2020.
  Agrotecnio i la UdL han reunit experts i investigadors internacionals en una jornada sobre plagues en cultius de blat de moro
  En aquest esdeveniment, que ha comptat amb investigadors dels Estats Units i Itàlia, s'han abordat els principals problemes del blat de moro que afecten els agricultors del sud d'Europa. Els investigadors d'Agrotecnio estudien en l'actualitat les relacions entre les varietats de blat de moro biofortificades i les plagues.